./data/phi1017/phi015/phi1017.phi015.perseus-lat2.xml
Seneca
Vitem laudamus, si fructu palmites onerat, si ipsa ponderead terram eorum, quae tulit, adminicula deducit; num quis huic illam praeferret vitem, cui aureae uvae, aurea folia dependent ? Propria virtus est in vite fertilitas, in homine quoque id laudandum est, quod ipsius est  Familiam formosam habet et domum pulchram, multum serit, multum fenerat; nihil horum in ipso est, sed circa ipsum